
25 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 148 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός ωραρίου εργασίας κλάδων μονίμου 
και με ΣΕΙΔ προσωπικού των Δασικών Υπηρεσιών 
κατά τις απογευματινές ώρες των εργασίμων ημε¬ 
ρών, τις νυχτερινές ώρες, καθώς και τα Σάββατα, 
τις Κυριακές και τις εξαιρέσιμες ημέρες έτους 2018. 

2 Καθιέρωση υπερωριακής απασχόλησης με αμοι¬ 
βή, για το προσωπικό που υπηρετεί στο Γραφείο 
Περιφερειάρχη Αττικής για το έτος 2018. 


ΑΠΟΦΑΣΕΙΣ 

Αριθμ. 7166 _ (1) 

Καθορισμός ωραρίου εργασίας κλάδων μονίμου 
και με ΣΕΙΔ προσωπικού των Δασικών Υπη ρεσιών 
κατά τις απογευματινές ώρες των εργασίμων ημε¬ 
ρών, τις νυχτερινές ώρες, καθώς και τα Σάββατα, 
τις Κυριακές και τις εξαιρέσιμες ημέρες έτους 2018. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις 

α) των άρθρων 6 και 280 του ν. 3852/2010 (ΦΕΚ Α'87/ 
7.6.2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης», 
όπως τροποποιήθηκε και ισχύει σήμερα, 

β) του άρθρου 1 παρ. 6 της από 29 Δεκεμβρίου 1980 
Π.Ν.Π. (Α' 299/30-12-1980) που κυρώθηκε με το άρθρο 
πρώτο του ν. 1157/1981 (ΦΕΚ Α' 126), όπως έχει τροπο¬ 
ποιηθεί και ισχύει, 

γ) του άρθρου 23 παρ. 1 και 2 του ν. 1735/1987 
(ΦΕΚ Α' 195) «Προσλήψεις στο δημόσιο τομέα, κοινωνι¬ 
κός έλεγχος στη δημόσια διοίκηση, πολιτικά δικαιώματα 
και άλλες διατάξεις», όπως τροποποιήθηκε και ισχύει. 


δ) του άρθρου 41 του ν. 3979/2011 (ΦΕΚ ΑΊ 38) «Για 
την ηλεκτρονική διακυβέρνηση και λοιπές διατάξεις», 
ε) του π.δ. 24/2015 (ΦΕΚ Α'20) «Σύσταση και μετονο- 
μασία Υπουργείων, μεταφορά της Γενικής Γραμματείας 
Κοινωνικών Ασφαλίσεων», 

στ) του π.δ. 141 /2010 «Οργανισμός της Αποκεντρωμέ¬ 
νης Διοίκησης Ηπείρου - Δυτικής Μακεδονίας», 
ζ) του ν. 998/1979, (ΦΕΚ Α'289/29.12.1979) «Περί προ¬ 
στασίας των δασών και των δασικών εν γένει εκτάσεων 
της Χώρας», όπως τροποποιήθηκε και ισχύει, 
η) του ν. 1845/1989 (ΦΕΚ Α' 102/26.4.1989) «Ανάπτυξη 
και αξιοποίηση της αγροτικής έρευνας και τεχνολογίας - 
Δασοπροστασία και άλλες διατάξεις», όπως τροποποι¬ 
ήθηκε και ισχύει, 

θ) του ν. 3938/2011 (ΦΕΚ Α'61/31.3.2011), άρθρο 21 
«Ενσωμάτωση της Ελληνικής Αγροφυλακής στη Δασική 
Υπηρεσία», 

ι) του άρθρου 20 του ν. 4024/2011 (ΦΕΚ Α' 226/ 
27.10.2011) «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012 - 2015», όπως τρο¬ 
ποποιήθηκε και ισχύει, 

κ) του άρθρου 28 του ν. 4325/2015 (ΦΕΚ Α' 47/ 
11.5.2015) «Εκδημοκρατισμός της Διοίκησης - καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

λ) του ν. 4368/2016 (ΦΕΚ 21 Α72016) «Μέτρα για την 
επιτάχυνση του Κυβερνητικού έργου και άλλες διατάξεις». 

2. Τιςδιατάξειςτηςπαρ. 3, στοιχείο δ'του άρθρου 1 της 
με αριθμ. πρωτ. ΔΙΑΔΠ/Γ2γ/οικ/1692/27.06.2006 (Β'769) 
απόφασηςτου Υπουργού Διοικητικής Μεταρρύθμισης και 
Ηλεκτρονικής Διακυβέρνησης «Καθιέρωση ωρών προσέ¬ 
λευσης και αποχώρησηςτων υπαλλήλων των δημοσίων 
υπηρεσιών και των Ν.Π.Δ.Δ.», όπως η ως άνω διάταξη 
προστέθηκε με την αρ. ΔΙΑΔΠ/Φ.Β.10/1492/11.02.2013 
(Β' 388) τροποποιητική υπουργική απόφαση. 

3. Την με αριθμ. 13912/15.05.2017 απόφαση του 
Υπουργού Εσωτερικών «Διορισμός του Βασιλείου Μι- 

χελάκη του Πολυκάρπου ως Συντονιστή της Αποκε¬ 
ντρωμένης Διοίκησης Ηπείρου - Δυτικής Μακεδονίας». 
(ΦΕΚ 250/τ. Υ.Ο.Δ.Δ./26.05.2017). 

4. Το με αρίθμ. πρωτ. 164604/6576/22.12.2017 έγγρα¬ 
φο της Διεύθυνσης Προστασίας Δασών του Υ.Π.ΕΝ. 

5. Τις ανάγκες των Δασικών Υπηρεσιών της Αποκε¬ 
ντρωμένης Διοίκησης Ηπείρου-Δυτικής Μακεδονίας, σε 
ότι αφορά τόσο την καθημερινή τους λειτουργία όσο 
και την υλοποίηση των προγραμμάτων Δασοπροστα¬ 
σίας και Πρόληψης Λαθροϋλοτομιών, καθώς και την εν 
γένει εύρυθμη και απρόσκοπτη λειτουργία τους, με την 
κατά το δυνατόν άρτια οργάνωσή τους και την πλήρη 
αξιοποίηση του έμψυχου δυναμικού τους, για την απο¬ 
τελεσματικότερη άσκηση των αρμοδιοτήτων που τους 
έχουν εκχωρηθεί. 

6. Την ανάγκη εργασίας κλάδων μονίμου και με ΣΕΙΔ 
προσωπικού των Δασικών Υπηρεσιών κατά τις απογευ¬ 
ματινές ώρες των εργασίμων ημερών, τις νυχτερινές 
ώρες, καθώς και τα Σάββατα, τις Κυριακές και τις εξαι¬ 
ρέσιμες ημέρες, μετά και την ενσωμάτωση της Αγρο¬ 
φυλακής, για την άσκηση των αρμοδιοτήτων συνολικά 
του αντικειμένου Δασοπροστασίας και την εύρυθμη 
λειτουργία των Δασικών Υπηρεσιών. 

7. Το γεγονός ότι σύμφωνα με τη διάταξη του άρθρου 
90 του π.δ. 63/2005 (Α'98) «Κώδικας Νομοθεσίας για την 
Κυβέρνηση και τα Κυβερνητικά όργανα», από τις διατά¬ 
ξεις της παρούσας προκαλείται δαπάνη για το τρέχον 
έτος συνολικού ποσού 770.000,00 περίπου, η οποία θα 
καλυφθεί από πιστώσεις του Κρατικού Προϋπολογι¬ 
σμού (ΚΑΕ 0511, 0512, 0719, 0721,0722) και από πό- 
ρουςτου ΠράσινουΤαμείου (ΚΑΕ 2499), αποφασίζουμε: 

Α. Καθιερώνουμε την 24ωρη λειτουργία των Δασικών 
Υπηρεσιών της Αποκεντρωμένης Διοίκησης Ηπείρου - 
Δυτικής Μακεδονίας το έτος 2018, καθορίζοντας ότι το 
σύνολο ή μέρος του μονίμου και του με σχέση εργασίας 
Ιδιωτικού δικαίου υπηρετούντος προσωπικού των εν 
λόγω υπηρεσιών,των κλάδων ΠΕ καιΤΕ Πολιτικών Μη¬ 
χανικών καθώς και ΠΕ καιΤΕ Τοπογράφων, ΤΕ Τεχνολό¬ 
γων Γεωπονίας Φυτικής Παραγωγής, ΔΕ Γεωτεχνικών 
(Δασοφυλάκων), ΔΕ Οδηγών και ΔΕΤεχνικών - Οδηγών, 
ΤΕ και ΔΕΤεχνικών Δομικών Έργων,ΤΕ και ΔΕ Εργοδη¬ 
γών, ΔΕ Τεχνικών Χειριστών Μηχανημάτων, ΥΕ Δασοφυ¬ 
λάκων και ΥΕ Υπαλλήλων Δασοπροστασίας, θα παρέχει 
εργασία κατά τις απογευματινές ώρες των εργασίμων 
ημερών καθώς και, τις νυχτερινές ώρες, τα Σάββατα, τις 
Κυριακές και τις εξαιρέσιμες ημέρες προς συμπλήρωση 
της εβδομαδιαίας υποχρεωτικής, καθ'όλο το έτος. 

Β. Οι υπάλληλοι των ανωτέρω υπηρεσιών θα μετέχουν 
βάσει προγράμματος του Προϊσταμένου της οικείας Δα¬ 
σικής Υπηρεσίας, σύμφωνα με τα ειδικώς καθοριζόμενα 
ανά κατηγορία και κλάδο από το εκάστοτε ισχύον πρό¬ 
γραμμα Δασοπροστασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 17 Ιανουάριου 2018 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 


Αριθμ. οικ. 11476 (2) 

Καθιέρωση υπερωριακής απασχόλησης με αμοι¬ 
βή, για το προσωπικό που υπηρετεί στο Γραφείο 
Περιφερειάρχη Αττικής για το έτος 2018. 

Η ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ Α'87) «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης», όπωςτροποποι- 
ήθηκε και ισχύει. 

2. Τις διατάξεις της αριθ. 66313/24553/25-08-2017 
(ΦΕΚ Β'3051) απόφασης του Συντονιστή της Απο¬ 
κεντρωμένης Διοίκησης, με την οποία εγκρίθηκε η 
αριθ. 273/2017 απόφαση του Περιφερειακού Συμβου¬ 
λίου Περιφέρειας Αττικής, περί τροποποίησης - επικαι- 
ροποίησηςτου Οργανισμού Εσωτερικής Υπηρεσίας της 
Περιφέρειας Αττικής. 

3. Τις διατάξεις του άρθρου 16 παρ. 2 περ. β' του 
ν. 3205/2003 (ΦΕΚ Β'297) «Μισθολογικές ρυθμίσεις λει¬ 
τουργών και υπαλλήλων Δημοσίου, Ν.Π.Δ.Δ. και ΟΤΑ 
κ.λπ.», όπως τροποποιήθηκαν με τις διατάξεις του άρ¬ 
θρου 6 του ν. 3833/2010 (ΦΕΚ Α'40) και ισχύουν. 

4. Τις διατάξεις του άρθρου 23 του ν. 3613/2007 
(ΦΕΚ Α'263) «Ρυθμίσεις θεμάτων Ανεξάρτητων Αρχών, 
Γενικού Επιθεωρητή Δημόσιας Διοίκησης, Σώματος Επι¬ 
θεωρητών Ελεγκτών Δημόσιας Διοίκησης και λοιπών 
ζητημάτων αρμοδιότητας Υπουργείου Εσωτερικών». 

5. Τις διατάξεις του άρθρου 29 του ν. 3528/2007 
(ΦΕΚ Α' 26) «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ». 

6. Τις διατάξεις της παρ. 2 του άρθρου 23 του ν. 3613/ 
2007 (ΦΕΚ Α'263) «Ανεξάρτητες Αρχές, Γεν. Επιθεωρητής- 
Σώμα Επιθ. Ελεγκτών Δημ. Διοίκησης, ΟΤΑ, ΚΕΠ κ.λπ.», 
όπως τροποποιήθηκε και ισχύει. 

7. Τις διατάξεις του άρθρου 20 του ν. 4354/2015 
(ΦΕΚ Α' 176) « Διαχείριση των μη εξυπηρετούντων δα¬ 
νείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων», όπως τρο¬ 
ποποιήθηκε και ισχύει. 

8. Την με αριθ. πρωτ. οικ. 2/31029/ΔΕΠ/06-05-2016 
εγκύκλιο (ΑΔΑ: ΩΛ9ΣΗ-0ΝΜ) της Διεύθυνσης Εισοδη¬ 
ματικής Πολιτικής του Γενικού Λογιστηρίου του Κράτους 
«Παροχή οδηγιών για την εφαρμογή των διατάξεων του 
Κεφαλαίου Β'του ν. 4354/2015 (Α' 176)». 

9. Την αριθ. 2/1757/0026/10-01 -2017 (ΦΕΚ Β' 17) από¬ 
φαση Αναπληρωτή Υπουργού Οικονομικών «Καθορισμός 
δικαιολογητικών για την καταβολή αποζημίωσης για υπε- 
ρωριακή, νυχτερινή, Κυριακών και εξαιρέσιμων ημερών 
εργασία». 

10. Την ανάγκη κάλυψης έκτατων υπερεσιακών ανα¬ 
γκών του Γραφείου Περιφερειάρχη για το έτος 2018, το 
οποίο λειτουργεί σε 12ωρη βάση όλες τις ημέρες του 
έτους, Κυριακές και εξαιρέσιμες ώρες στη διάθεση και 
εξυπηρέτηση του πολίτη. 

11. Το γεγονός ότι για την αντιμετώπιση των έκτακτων 
υπηρεσιακών αναγκών οι υπάλληλοι που υπηρετούν 
στο Γραφείο Περιφερειάρχη, απασχολούνται πέραν των 
ωρών υποχρεωτικής εργασίας. 

12. Το γεγονός ότι προκαλείται δαπάνη, η οποία θα 
καλυφθεί από πιστώσεις εγγεγραμμένες στον προϋπο¬ 
λογισμό της Περιφέρειας Αττικής οικονομικού έτους 
2018 (ΚΑΕ 0511 και ΚΑΕ 0512, συμπεριλαμβανομένων 
ασφαλιστικών εισφορών). 

13. Την αριθ. 2283/03-01-2018 απόφαση ανάληψης 
υποχρέωσης έτους 2018 του ΚΑΕ 0511: αποζημίωση για 
υπερωριακή εργασία (ΑΔΑ: ΩΔΡΥ7Λ7-4Ψ3). 

14. Την αριθ. 2283/03-01-2018 απόφαση ανάληψης 
υποχρέωσης έτους 2018 ΚΑΕ 0512: αμοιβή για εργασία 
κατά τις εξαιρέσιμες ημέρες και νυχτερινές ώρες (ΑΔΑ: 
ΠΤ8Μ7Λ7-ΦΙ3), αποφασίζουμε: 

Α. Εγκρίνουμε την καθιέρωση υπερωριακής, νυχτερι¬ 
νής, Κυριακών και εξαιρέσιμων ημερών εργασίας με αμοι¬ 
βή, για είκοσι τρεις (23) υπαλλήλους που απασχολούνται 
στο Γραφείο Περιφερειάρχη Αττικής για το έτος 2018. 

Στις αρχές κάθε μήνα θα εκδίδεται απόφαση συγκρό¬ 
τησης συνεργείου υπερωριακής απασχόλησης, στην 
οποία θα αναφέρονται ονομαστικά οι συμμετέχοντες 
υπάλληλοι ή ειδικοί σύμβουλοι - ειδικοί συνεργάτες - 
επιστημονικοί συνεργάτες, καθώς και τα σαφή και συγκε¬ 


κριμένα στοιχεία που δικαιολογούν την εργασία πέραν 
του κανονικού ωραρίου. 

Για την υπερωριακή εργασία θα τηρείται ξεχωριστό 
δελτίο παρουσίας των υπαλλήλων, στο οποίο θα ανα¬ 
γράφεται η ώρα έναρξης και η ώρα αποχώρησης. 

Β. Εγκρίνουμε την καθιέρωση υπερωριακής εργασίας 
με αμοιβή για είκοσι τρεις (23) υπαλλήλους του Γραφείου 
Περιφερειάρχη Αττικής: 

(ί) Για απογευματινή υπερωριακή εργασία μέχρι εκατόν 
είκοσι (120) ανά υπάλληλο, κατά εξάμηνο του έτους 2018. 

(ϋ) Για υπερωριακή εργασία κατά τις Κυριακές και 
εξαιρέσιμες ημέρες, μέχρι ενενήντα έξι (96) ώρες, ανά 
υπάλληλο, κατά εξάμηνο του έτους 2018. 

Οι ως άνω ώρες της απασχόλησης καθ' υπέρβαση του 
υποχρεωτικού ωραρίου ορίζονται ανά εξάμηνο, χωρίς 
να υπάρχει η δυνατότητα αυξομείωσης μεταξύ των δύο 
(2) εξαμήνων μέσα στο έτος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2018 
Η Περιφερειάρχης 
ΕΙΡΗΝΗ ΔΟΥΡΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























